Писмо от Васил Левски до Данаил Попов, лятото на 1871
Г-не, препишете съдържанието и на двете писма точно и ги изпратете в Лом до г-на Хр. – Ваш съгражданин, който пък оттам ще ги препише и ще ги изпрати за Пирот и другаде. Приказвали сме, [но] пишете му пак, щото, като се разгледат добре там и другаде, дето е изпратил, да ни забележат чрез Вас кратко и какво им хареса [и] какво не. Нека ни пишат чрез Вас, защото е по-сигурно и по-скоро. Дайте си един знак за вземане и даване. Имената и мястото им, където работят те, няма да обаждате на Вашите членове от Влашко, защото мисля [че] нямате още съставен устав, който да награждава престъпника в същя час със смърт.

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.107

Писма от Васил Левски